**Împărţire**

*Naty Ela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La început a fost cuvântul,

dar apoi s-a transformat

într-un amalgam de enunţuri

presărate cu întrebări retorice

de iubire şi ură, de scrum,

ce transformă apa în flăcări imoral colorate

din suflul vieţii suspendate tăcut,

pe unda timpului în formă de papion

deşirat într-un surplus de avânt…

După care, între minus şi plus,

m-am rătăcit eu, ca o stea căzătoare

în dorinţa de a fi omul înmulţit cu natura

şi împărţit la prea mult…

Dar Universul nu acceptă niciun fel de-mprumut:

doar totul sau nimic…

Atât.